PLANB เข้าฮุบหุ้น “ทริปเปิ้ลเพลย์” ลุยธุรกิจสื่อโฆษณาในสนามบิน
PLANB เข้าฮุบหุ้น "ทริปเปิ้ลเพลย์" ผู้ประกอบกิจการด้านสื่อโฆษณา มูลค่าการลงทุน 12 ลบ. เพื่อขยายธุรกิจสื่อโฆษณาในสนามบิน
2 ก.ค. 2558

นายพินิจสรณ์ ลือชัยขจรพันธ์ กรรมการผู้มีออำนาจลงนาม บริษัท แพลน บี มีเดีย จำกัด (มหาชน) หรือ PLANB เปิดเผยว่า บริษัทแจ้งการลงทุนของบริษัทมาสเตอร์สแตนดาร์ด ดิสเพลย์ จำกัด บริษัทย่อยของบริษัทในการซื้อหุ้นของบริษัททริปเปิ้ลเพลย์ จำกัด ในอัตราสัดส่วน 100% ของจำนวนหุ้นทั้งหมด
โดยบริษัท ทริปเปิ้ลเพลย์ จำกัด เป็นผู้ประกอบกิจการด้านสื่อโฆษณา โดยได้รับสิทธิตามสัญญาจาก บริษัท ท่าอากาศยานไทย จำกัด (มหาชน) หรือAOT ให้เข้าไปประกอบกิจการติดตั้งจอ LED และกล้องวงจรปิดบริเวณสายพาน Unload กระเป๋าสัมภาระผู้โดยสาร ชั้น 1 ภายในอาคารผู้โดยสารท่าอากาศยานสุวรรณภูมิ เพื่อให้บริการข้อมูลข่าวสารและโฆษณาแพร่ภาพสินค้า มูลค่าการลงทุน 12,000,000 บาท ปัจจุบันมีทุนจดทะเบียน 31,000,000 บาท โดยใช้เงินสดจากการดำเนินงาน
ทั้งนี้ เพื่อขยายธุรกิจไปสู่สื่อโฆษณาที่หลากหลายและครอบคลุมมากยิ่งขึ้น รวมทั้งตอบสนองความต้องการของลูกค้ามากยิ่งขึ้น